Дворец на културата и спорта - Варна

ЧАМКОРИЯ
2024-09-01 20:00 (Europe/Helsinki) | Летен Театър – Варна, Морска градина, Варна, Bulgaria
„Чамкория“ по романа на Милен Русков е постановката, за която да намериш билет е почти невъзможно.
В ролята на главния герой Бае Славе е Захари Бахаров, а представлението е на режисьора Явор Гърдев.
„Качете се на омнибуса за Чамкория, за да се върнете назад във времето, да попътувате до стария планинския курорт и да чуете лично от шофьора Бае Славе всичко по всички лични и интимни въпроси, всичко по всички семейни и родови въпроси, всичко по всички комшийски, квартални и градски въпроси, всичко по всички балкански, регионални, международни и геополитически въпроси, всичко по всички партийни, политически, военни, дипломатически и държавни въпроси, всичко по всички технически, исторически, природонаучни, автомобилостроителни, естествонаучни, философски, животновъдни, кинематографически, културни и обществени въпроси, както и не на последно място – всичко по всички галактически и вселенски въпроси. Спектакълът съдържа и моменти на словесно откровение, поради което не се препоръчва за лица под 16 години.“
Анотация на Явор Гърдев
*Представлението не е подходящо за лица под 16 години.

РЕДКИ ТЪПАНАРИ
2024-09-02 20:00 | Летен Театър – Варна, Морска градина, Варна, Bulgaria
„РЕДКИ ТЪПАНАРИ“ – комедия по филма на
Марио Моничели „Неизвестни извършители”
Режисьор: Теди Москов, Продуцент: ДТ
„Сава Огнянов“
С участието на: Мая Новоселска,
Александър Сано, Явор Бахаров, Роберт
Янакиев, Дайана Михайлова, Петя
Венелинова, Ивайло Спасимиров
Постановката разказва за несполучливите опити на група пишман крадци да оберат заложна къща. Те са изумително непрофесионални и напълно неподходящи за престъплението, с което са се захванали. Бандата се състои от неуспял спортист, пропаднал адвокат, уволнен кино оператор, несполучил сицилиански мафиот и младоженец, захванал се да краде в деня на сватбата си. Героите са толкова трагични, че са направо смешни, а на всичкото отгоре, ще забъркат и две любовни истории.

РАЗДЕЛЯМ ДВОЙКИ ПО ДОМОВЕТЕ
2024-09-03 20:00 | Летен Театър – Варна, Морска градина, Варна, Bulgaria
РАЗДЕЛЯМ ДВОЙКИ ПО ДОМОВЕТЕ комедия от Тристан Птижирар
В света на театъра, където комедията и трагедията често вървят ръка за ръка, рядко се появява произведение, което да засегне дълбоките ни чувства, като същевременно ни кара неудържимо да се смеем. Такава е театралната постановка „Разделям двойки по домовете“ – едно умело съчетание от остър ум, сърце и искрящ хумор. Под режисурата на проф. Здравко Митков и с участието на звездния актьорски състав, включващ Михаил Билалов, Юлиян Петров и Гергана Христова, тази постановка се превръща в незабравимо театрално преживяване, което публиката ще помни дълго.
Сюжетът се върти около Ерик (изигран от Михаил Билалов), професионалист в нелеката задача да разделя влюбени двойки по домовете. Неговата рутина обаче е хвърлена в хаос, когато един ден негова „цел“ се оказва бившата му съпруга. Изпълнен с обрати, спектакълът предлага уникално разглеждане на любовта, отношенията и сложността на човешките взаимоотношения.
Музиката от маестро Милен Кукошаров и Кристиян Чернев на виолончело добавя още един слой към емоционалната палитра на представлението. Публиката се впуска в ролеркостер от емоции, от смях през сълзи до задълбочено самоосмисляне на собствените отношения и избори в живота.
Актьорска игра в комедията
Талантът на Михаил Билалов свети ярко в тази роля, показвайки неговата уникална способност да пренесе тежки теми чрез лек и игрив подход. Юлиян Петров и Гергана Христова са повече от просто поддържащи актьори – те са сърцето и душата на постановката, която вдъхновява и предизвиква. Химията между актьорите на сцената е неподправена и предава усещането за истинска драма, преплетена с моменти на искрен смях.
В тази постановка, Тристан Птижирар не само забавлява, но и отправя остър коментар за съвременното общество, където връзките често се разглеждат като преходни и заменими. „Разделям двойки по домовете“ предизвиква зрителите да преосмислят собствените си представи за любовта, вярността и важността на истинските човешки взаимоотношения.

Концерт на МИРО
2024-09-04 21:00 | Летен Театър – Варна, Морска градина, Варна, Bulgaria
Миро обяви „Турне 2024“, което включва концерти в седем града в страната. Поредицата от музикални събития започва от Пловдив на 17 юни. Следват Плевен – 21 юни, Велико Търново – 11 юли, Бургас – 18 август, Стара Загора – 29 август, Варна – 4 септември, и Русе – 12 септември.

Големите хитове на Миро, нови песни и емоцията, която носи с музиката си – всичко това ще бъде на едно място.

„Турне 2024“ ще започне точно два месеца след големия концерт на Миро в зала „Арена София“, който предстои на 17 април. Той и екипът му създават цялостно музикално преживяване за зрителите с допълнителни визуални ефекти, танцови изпълнения и специални гост-изпълнители.

Медиен партньор на „Турне 2024“ на Миро е БГ радио.

Достъп за деца

Деца до 7 (ненавършени) години влизат безплатно, ако не заемат седящо място.

Дете, ненавършило 14 години, се допуска до събитието след 20:00 часа, ако е придружавано от свой родител, настойник, попечител или друго лице, което полага грижи за него.

Дете, навършило 14 години, но ненавършило 18 години, се допуска до събитието след 22:00 часа, ако е придружавано от свой родител, настойник, попечител или друго лице, което полага грижи за него, или от друго пълнолетно дееспособно лице.

За всяко дете се представя декларация по образец, подписана от родител, настойник, попечител или лице, което полага грижи за детето, удостоверяваща обстоятелството, че деклараторът ще придружава детето на събитието.

Можете да изтеглите декларация от този линк: https://artvent.bg/declaration

НАЦИОНАЛНО ТУРНЕ С КАУЗИ "С ПЕСЕН И СТИХ В СЪРЦАТА"
2024-09-05 20:00 | Летен Театър – Варна, Морска градина, Варна, Bulgaria
ВАРНА Е ЧАСТ ОТ НАЦИОНАЛНОТО ТУРНЕ „КОНЦЕРТИ С КАУЗА“ 2024 „С ПЕСЕН И СТИХ В СЪРЦАТА“
В ПОДКРЕПА НА ХОРАТА С РЕПРОДУКТИВНИ ПРОБЛЕМИ И КАУЗАТА „ЗА ПОВЕЧЕ БЪЛГАРСКА МУЗИКА В НАЦИОНАЛЕН ЕФИР“
На 12 юни /сряда/ от 20:30 ч. в Летния театър – Варна, публиката ще се наслади на незабравимите хитове на популярни български изпълнители, прегърнали каузите и убедени в мисията да бъдат техни посланици: Маргарита Хранова, Нели Рангелова, Петя Буюклиева, Милена Славова, Росица Ганева, Дует „ШИК“, Дует „WEIL“, Коцето Калки, Искрен Пецов, ДУЕТ С КАУЗА / Галя Георгиева и Наско Лазаров, Вокално трио „DEJA VU“ /Мирослав Станчев, Дражо Бошнаков и Бранимир Недков, Група „Спринт“, Група „Хоризонт“, Група „ЖестиМ“. Концертите се провеждат под съпровода на оркестър „София“. Водещ на концерта е Веселин Пренеров.
Събитието се провежда със съдействието на Община Варна, а специални гости са децата и младежите от Вокално студио “Енджъл войсес”- Варна с ръководител Атанаска Липчева.
Името на турнето е избрано специално, тъй като подкрепя две каузи с изключителна важност за България:
Информационната кампания в подкрепа на хора с репродуктивни проблеми под надслов „Да сверим биологичния си часовник навреме“
Националната кампания „За повече българска музика в национален ефир“, която се превърна в кауза на огромна част от българските музиканти и изпълнители, в мисията за над 50 % присъствие на българска музика в националните ни медии.
По време на турнето ще бъдат раздавани листовки с полезна информация за възможностите и изследванията, които показват репродуктивния статус на жените, а част от средствата ще бъдат предоставени за инвитро процедура на семейство, на което мисията да станат родители е кауза.
ОЧАКВАТ ВИ И ИЗНЕНАДИ!
PRESIDENT ще зарадва двама души от вас със специални кошници с най-луксозните продукти от марката.
Късметлиите ще бъдат избрани от публиката на случаен принцип.
БИЛЕТИ:
В билетен център – Дворец на културата и спорта Варна: бул. „Княз Борис I“ 115, ВХОД 2 – Търговски център.
Работно време пон.-петък от 10:00 до 18:00 ч.
В билетен център – Летен театър Варна: Летен театър, Морска градина
Работно време пон.-петък от 10:00 до 18:00 ч.
Организатори: Сдружение „Независими автори, музиканти и продуценти“ /СНАМП/ и Студио Спринт Проджект.
Със съдействието на КОНФЕДЕРАЦИЯ НА ТРУДА „ПОДКРЕПА“
С подкрепата на КОМИСИЯТА ПО ТРУДА, СОЦИАЛНАТА И ДЕМОГРАФСКА ПОЛИТИКА И КОМИСИЯТА ПО КУЛТУРА И МЕДИИ КЪМ НАРОДНОТО СЪБРАНИЕ.
Партньори: Фондация „Искам бебе“, Агенция за публични комуникации „Профайл“, Сдружение „Жени с кауза“, ХАЙЛАЙФ.
Мотото на всички участници в турнето е: „Всеки решен проблем прави живота ни по-сигурен и по-добър!“

Вражалец
2024-09-07 20:00 | Летен Театър – Варна, Морска градина, Варна, Bulgaria
„ВРАЖАЛЕЦ“
комедия от Ст.Л.Костов

Режисьор: Георги Стоилов
Сценография: Нина Пашова
Музика: ФСБ
Актьори: Любомир Нейков, Станимир Гъмов, Петьо Петков- Шайбата, Невена Бозукова и Албена ПавловаЕдна сутрин в китно българско селце пристига Вражалец, който предсказва на кмета, попа и двете най-видни девойки, че скоро при тях ще потече река от злато и някой, който е с тънък занаят ще им помогне да го укрият…
Като всички наивници, които я закъсват за пари, елитният квартет на селото се хваща здраво на въдицата и трескаво започва да търси фотографа Манчо, убедени, че той е човекът с тънък занаят и ще им помогне бързо да забогатеят. След като откриват калъпа за правене на фалшиви пари във фотото му, кметът, поп Стайко, Цвета и Босилка са повече от сигурни, че Манчо няма да откаже да ги вземе за сътрудници в неговата печеливша работа. В това дружество се включват почти всички в селото, без да подозират, че Манчо е един изпечен мошеник, който ще ги докара не само до просешка тояга, но и до прага на отчаянието….Историята продължава с необратими случки и комедийни ситуации, но с големи капиталови загуби за селото!

Концерт на СКАНДАУ
2024-09-08 20:30 | Дворец на културата и спорта – Варна, Дворец на културата и спорта - Варна, Варна, Bulgaria
След концерта в Арена София, група СкандаУ тръгват на турне в страната.
„Всяка песен е създадена за вас – нашата публика! Вярваме, че те ви вдъхновяват забавляват или ви правят по -добри хора. ?) Очакваме ви през лятото в Летните театри на Варна, Пловдив, Стара Загора, Велико Търново и Плевен, а есента в клуб Joy Station, в София. “ Тото и Лъчо.
Декларация за непълнолетни лица може да свалите от тук

Концерт на ДУЕТ "РИТОН"
2024-09-09 20:00 | Летен Театър – Варна, Морска градина, Варна, Bulgaria
Дует Ритон се завръща с пълна сила при своите фенове!
Концерт на Дует Ритон на 9 Септември от 20:00ч, в Летен театър – Варна:

АНСАМБЪЛ БЪЛГАРЕ "ОСМОТО ЧУДО"
2024-09-11 20:30 | Летен Театър – Варна, Морска градина, Варна, Bulgaria
„БЪЛГАРЕ“ – „ОСМОТО ЧУДО“
Национален фолклорен ансамбъл „БЪЛГАРЕ“ ще представи на варненска сцена най-въздействащия спектакъл от своя репертоар – „ОСМОТО ЧУДО“. На 11 септември 2024 г. от 20.30 часа на сцената на Летния театър Варна зрителите отново ще съпреживеят четвъртия авторски проект на „БЪЛГАРЕ“ – оригинална режисьорска комбинация от филм, театър и динамичните ни народни танци и песни, следваща интригуващ сценарий. Те, както и почти цялата хореография, са дело на създателя и продуцент на ансамбъл „БЪЛГАРЕ“ Христо Ив. Димитров.
Уникалното пътешествие в света на неравноделните музикални размери в българския фолклор предизвика огромен интерес още с премиерата си през лятото на 2016 година и бургаската публика бе първата в страната, която се потопи в него. Водач в това пътешествие е един верен приятел на България отпреди близо век – ирландският журналист Джеймс Баучер, великолепно изигран от холивудския актьор Бен Крос. Българският актьор Атанас Сребрев в образа на унгарския композитор Бела Барток е негов партньор в разговора, който двамата водят при пътуването си в „Ориент Експрес“. Повествованието преминава през 7 музикално-танцови картини, впечатляващо изиграни от танцьорите и солистите на „БЪЛГАРЕ“.
Естествено продължение на най-популярния спектакъл на трупата – дебютния „Това е България!“, „ОСМОТО ЧУДО“ е мащабна продукция, която направо оставя публиката без дъх, в което бургазлии и гостите на морския град ще имат възможност да се убедят отново, осем години по-късно. Двата часа в магията на завладяващите български ритми са достатъчни зрителите за пореден път да изпитат гордост от уникалното ни фолклорно наследство.

Това не го казвай!
2024-09-12 20:00 | Летен Театър – Варна, Морска градина, Варна, Bulgaria
Какво можем да кажем? Кога? По какъв начин? При какви обстоятелства? Въпреки че приемаме за даденост словото да е свободно, има неща, които вече не могат да бъдат казани. Особено в отношенията между мъжа и жената.

Концерт на МОЛЕЦ
2024-09-13 20:00, 2024-09-14 20:00 | Летен Театър – Варна, Морска градина, Варна, Bulgaria
За деца под 7 годишна възраст входът е свободен, но това не осигурява седящо място!
Ако желаете отделно запазено седящо място за дете, трябва да закупите допълнителен билет на пълната цена. За лица под 18 годишна възраст е задължително присъствието на родител/настойник. В противен случай, трябва да се попълни декларация от родител/настойник упълномощава друго пълнолетно лице, което да бъде придружител. Може да свалите декларацията от ТУК
За хората със 100% ТЕЛК, както и за техните придружители билетите са напълно безплатни! Моля да се свържете с нас на: molecbooking@gmail.com

Extreme Show Pulse
2024-09-15 20:00 | Летен Театър – Варна, Морска градина, Варна, Bulgaria
„Уважаеми клиенти,
На 11.09.2024 в 14:14 ч. получихме следното съобщение от организатора на Extreme Show Pulse, Ю – Концерт България ЕООД:
„Уважаеми зрители! Съжаляваме да ви съобщим, че се налага отмяна на събитието Extreme Show Pulse по независещи от организатора причини. Артистите, които отговарят за екстремната част на шоуто и изпълняват номерата с мотори, са получили травми и няма да могат да дойдат в България за анонсираните шоута. Съответно взехме решение за отмяна на събитията поради факта, че няма да можем да представим шоуто, за което имате очаквания.
Бихме искали да ви предложим:
да ви върнем сумата за билетите като пишете на info@eventim.bg до 25.09. 24
или да ви издадем нови билети за следващите събития на Ю Концерт с безплатно повишена категория (места по-близо към сцената), като компенсация:
„Live Tribute Show: Michael Jackson“ 23/10, ФКЦ, Зала 1
„HOGWARTS Sympho Show“ 8/12, ФКЦ, Зала 1
като пишете на info@eventim.bg и uconcertb@gmail.com до 25.09. 24″

ПОЕТИТЕ LIVE
2024-09-16 20:00 | Летен Театър – Варна, Морска градина, Варна, Bulgaria
Поетите тръгват на лятно турне с любими български стихотворения. Най- популярният проект, посветен на поезията, ще обиколи няколко града, за да се срещне с колкото се може повече хора. За да се смеем, плачем, влюбваме, вълнуваме, изненадваме заедно!
Лятно турне „ПоетиТе Live“ на 16 Септември от 20:00ч, в Летен театър – Варна

ЗИМАТА НА НАШЕТО НЕДОВОЛСТВО
2024-09-17 20:00 | Летен Театър – Варна, Морска градина, Варна, Bulgaria
ЗИМАТА НА НАШЕТО НЕДОВОЛСТВО

по мотиви от романа на Джон Стайнбек, драматургична версия Юрий Дачев
Номинации за наградите „Аскеер 2018“:
Поддържаща женска роля:
ВАСИЛЕНА АТАНАСОВА за ролята на Марджи Йънт Хънт в „Зимата на нашето недоволство” от Юрий Дачев по романа на Джон Стайнбек,
постановка Бина Харалампиева и за ролята на Линда в „Пияните” от Иван Вирипаев, постановка Явор Гърдев, Малък градски театър „Зад канала”
Поддържаща мъжка роля:
МАЛИН КРЪСТЕВ за ролята на Дани Тейлър в „Зимата на нашето недоволство” от Юрий Дачев по романа на Джон Стайнбек,
постановка Бина Харалампиева, Малък градски театър „Зад канала”
Театрална музика:
АСЕН АВРАМОВ за „Зимата на нашето недоволство” от Юрий Дачев по романа на Джон Стайнбек, постановка Бина Харалампиева,
Малък градски театър „Зад канала“

IL DIVO
2024-10-06 20:00 | Дворец на културата и спорта – Варна, Дворец на културата и спорта - Варна, Варна, Bulgaria
20 години след дебюта си, прочутите IL Divo ще очароват българската публика с магически спектакъл на 6 октомври 2024г. във Варна.
Квартетът е супер вокална група, която става пионер на новия жанр, наричан „класически кросовър“ или „попера“.
Групата включва швейцарския тенор Урс Бюхлер, американския тенор Дейвид Милър, френския тенор Себастиен Изамбар и американския баритон Стивън Лабри.
IL Divo имат повече от 10 студийни албума с платинен статус и продажби от над 30 милиона в световен мащаб.
Билети: www.bilet.bg, sme.bilet.bg

Валерий Меладзе
2024-10-10 20:00 | Дворец на културата и спорта – Варна, Дворец на културата и спорта - Варна, Варна, Bulgaria
С всяка изминала година броят на почитателите на Валерий Меладзе нараства, благодарение на неговия неповторим глас и ярка харизма. В творчеството му се отразява всичко от живота: страст и романтика, нежност и драма, радост и болка от загубите. Вече почти тридесет години той се радва на неизменната любов и внимание на публиката. Всяка негова песен е цяла история: «Как ты красива сегодня», «Сэра», «Я не могу без тебя», «Притяжения больше нет», «Иностранец», «Текила-любовь», «Вопреки», «Небеса».
Малцина музиканти успяват толкова дълго да задържат вниманието и любовта на публиката, но Валерий притежава невероятен личен магнетизъм. Заедно със своя по-голям брат Константин — автор на всичките му песни — те създадоха уникално направление в съвременната руска популярна музика. И това е музиката на Меладзе, в която можете да се потопите на концертите през 2024 г. в рамките на неговото турне в Европа.

Симфоничен концерт
2024-10-11 19:00 | Дворец на културата и спорта – Варна, Дворец на културата и спорта - Варна, Варна, Bulgaria
Симфоничен концерт
Диригент – Константин Илиевски
Солист – Атанас Кръстев – виолончело
Оркестър на Държавна опера Варна
В програмата:
Ф. Менделсон – Увертюра „Хебриди“
В. Стоянов – Концерт за виолончело и оркестър
А. Дворжак – Симфония №8
Константин Илиевски – диригент, пианист и композитор с международна кариера – е главен диригент на Симфоничния оркестър на Българското национално радио. С музикално образование от Братислава и Виена, маестро Илиевски изнася концерти и записва със Симфоничния оркестър на БНР, а за заключителния концерт на сезон 2017/2018 г. на Радиосимфониците е удостоен с награда „Кристална лира“. Константин Илиевски преподава във Виенския университет за музика и сценични изкуства, работил е със Словашката филхармония, Вроцлавската филхармония, Националната опера и Радиотелевизионния оркестър на Албания, Софийската филхармония, Националния симфоничен оркестър на Китай, Симфоничния оркестър „Франц Лист“ в Косенца (Италия) и много други.
Атанас Кръстев е потомствен музикант, който след Националната музикална академия специализира в Кралската академия „Кралица София“ в Мадрид, а от 2021 г. е доцент и преподавател по виолончело в НМА „Панчо Владигеров“. Води майсторски класове в страната и в чужбина и е носител на 16 първи и извънредни награди от престижни международни конкурси, удостоен е и с награди „Златна муза”, „Кристална лира“, „Златен век” и „Златно перо” на Министерство на културата. Атанас Кръстев е директор на виолончеловия фестивал и академия „Cellissimo”.
Концертната програма включва увертюрата „Хебриди“ от Феликс Менделсон-Бартолди (позната още като Концертна увертюра „Фингалова пещера”), с която композиторът изразява възхищението си от пещерата на остров Стафа, част от Хебридските острови в Шотландия. Творбата той започва да пише още по време на пътуването си до там. Макар обозначена като увертюра, „Хебриди” е самостоятелно, завършено музикално произведение и един от първите образци на симфонична поема. Музикалните теми изразяват красотата на пещерата и усещането за уединение, както и неспирното движение на морските вълни. От природата е вдъхновена и Симфония № 8 на Дворжак, второто произведение в програмата на концерта. Смята се, че тя изразява радостта и насладата от общуването с природните чудеса. Третата творба – Концерта за виолончело и оркестър – композиторът Веселин Стоянов пише през 1960 г., повлиян от романтиците на XIX век. Соловата партия за виолончело в концерта е написана с бляскава, виртуозна и колоритна звучност, в която талантът на Атанас Кръстев ще се разгърне максимално.

Осмото чудо
2024-11-01 19:00 | Летен Театър – Варна, Морска градина, Варна, Bulgaria
“ ОБЯВЯВАМЕ НОВА ДАТА ЗА СПЕКТАКЪЛА НИ „ОСМОТО ЧУДО“ ВЪВ ВАРНА!
1 ноември 2024 г., 19.00 ч., ДКС Варна
Уважаеми почитатели на изкуството на НФА „БЪЛГАРЕ“, На 11 септември в Летния театър във Варна проливният дъжд не даде възможност на всички зрители да изгледат най-вълнуващия спектакъл от нашия репертоар. Първоначално обявената дата 8 октомври за повторно представяне на спектактакъла като компенсация за вярната ни публика се променя.
Благодарим на кмета на града г-н Благомир Коцев и Община Варна за възможността да отбележим заедно Деня на народните будители, като изиграем отново „Осмото чудо“ на 1 ноември, петък, от 19 часа в Двореца на културата и спорта.
Закупените билети важат без презаверка и притежателите им ще бъдат настанени приоритетно в залата.
https://www.eventim.bg/bg/novini/2024/09/osmoto-chudo-ansambl-blgare-varna-6073.html

Автосалон Варна 2024
2024-11-14 11:00 - 2024-11-17 19:00 | Дворец на културата и спорта – Варна, Дворец на културата и спорта - Варна, Варна, Bulgaria
АВТОМОБИЛЕН САЛОН от 14 до 17 ноември в зали Младост от 11:00 – 19:00ч.
Предстои Автомобилен Салон Варна E-mobility от 14 до 17 ноември в Двореца на Културата и Спорта, Зали „Младост“
Събитието обещава да бъде най-значимото автомобилно изложение за Варна и региона, събирайки водещи производители и любители на автомобилите на едно място.
Този уникален автосалон ще акцентира върху най-новите иновации в областта на електрическите и хибридните автомобили, които представляват бъдещето на мобилността. Посетителите ще имат възможността да разгледат и тестват последните модели на електромобили, както и да се запознаят с новите технологии в автомобилната индустрия, включително решения за зареждане, устойчиви на околната среда.
Сред участниците ще бъдат водещи световни марки, които ще представят премиери на нови модели, както и концептуални автомобили, които определят тенденциите за години напред.
Освен това, на събитието ще бъдат представени електрически велосипеди и тротинетки, като част от нарастващата тенденция за устойчиво градско движение.
Програмата на събитието ще включва също така:
Тест-драйв зони, където посетителите ще могат лично да изпитат възможностите на представените автомобили.
И още много награди и изненади…
Автомобилният салон Варна E-mobility е събитие, което не трябва да се пропуска.
Работно време: 11.00 – 19.00 ч.
Очакваме ви в зали „Младост“ от 14 до 17 ноември!

НАШЕНЕЦ
2024-11-18 19:00 | Дворец на културата и спорта – Варна, Дворец на културата и спорта - Варна, Варна, Bulgaria
Поради форсмажорни обстоятелства представлението на Мариус Куркински „Нашенец“ няма да се играе на 18 ноември в Двореца на културата и спорта.
?Новата насрочена дата е 12.03.2025 г. в зала 1 на Фестивален комплекс.
‼️Притежателите на билети могат да ги върнат най-късно до 30.11.2024 на касите и онлайн платформите от които са закупени.
Телефон за допълнителна информация 052 602828 всеки работен ден от 11.30 до 17.00 часа.
ℹ️Продажбата на билети за новата дата ще стартира на 1.12.2024 г.
Екипът на представлението се извинява за причиненото неудобство и благодари за разбирането!

ДИВИ ЯГОДИ
2024-11-26 19:00 | Дворец на културата и спорта – Варна, Дворец на културата и спорта - Варна, Варна, Bulgaria
Държавен фолклорен Ансамбъл „Филип Кутев“
представя в град ВАРНА спектакъла ДИВИ ЯГОДИ, като част от националното си „Турне 2024“

„ДИВИ ЯГОДИ“ е динамичен спектакъл, който представя държавния ни ансамбъл в нова светлина. Фолклорът на различните етнически и религиозни групи е акцент в този спектакъл. В него са съчетани елементи от традиционната култура на българското население – християни, мохамедани, каракачани, власи, гагаузи, евреи, арменци. Далечни и близки, родствени и неродствени връзки. Богатството на земята и хората, вплетени в хармония на една пъстра картина от скъпоценни камъни, извадени от музикалното ни фолклорно наследство като частица, до която можем да се докоснем на повърхността и друга – все още скрита някъде дълбоко в земята ни и в душите ни – това е и древна, днешна и бъдеща България……, но нашата България!
Музиката ще бъде преаранжирана, а на народния оркестър ще партнират класически музикални инструменти, под диригентството на композитора и директор на ДФА “Филип Кутев” – маестро Георги Андреев.
„Диви ягоди” може да бъде определен като етноспектакъл, вплел колорита на различните етноси, населяващи нашата красива родина, който ще покаже едновременно познатата и непозната България, чрез таланта на главния хореограф на ДФА “Филип Кутев” – Ивайло Иванов.
“Диви ягоди” е концертен спектакъл, представен с огромен успех в залата на ЮНЕСКО в Париж, както и на музикалния фестивал за етнопрограма в Барбикън център – Лондон.
Вестник “Индипендънт”отделя специално внимание на статия от продуцента Джо Бойд, който разяснява, че Държавният ни ансамбъл не се вписва в клишето, което преследва уравниловката на фолклорното богатство.
Концертът се организира от продуцентска компания OLDBG.
Билети в мрежата на Ивентим и каса на залата.

Сухишвили
2024-12-03 20:00 | Дворец на културата и спорта – Варна, Дворец на културата и спорта - Варна, Варна, Bulgaria
НАЦИОНАЛНИЯТ БАЛЕТ НА ГРУЗИЯ
“СУХИШВИЛИ”
В БЪЛГАРИЯ ПРЕЗ ДЕКЕМВРИ

Световната сензация – Националният балет на Грузия „Сухишвили” идва на турне в България през месец декември.

Двучасовата програма ще представи най – зрелищните и емблематични танци, създадени от поколения “Сухишвили”.
На сцената ще излязат 70 танцьора и собствен оркестър на „Сухишвили“. Ще бъдат сменени 600 автентични грузински костюма, ръчна изработка, украсени със скъпоценни камъни.
Зрителите ще бъдат изумени от невероятните акробатични танци със саби и ножове, изработени от стари грузински майстори – запазената марка на “Летящите грузинци”.

Спектаклите на „Сухишвили” започват по традиция столицата на Грузия – Тбилиси, където ансамбъла се слави със стаут на национални герои, а от октомври започва поредното световно шествие на балета през Европа и Америка. Българските зрители ще имат удоволствието да наблюдават тези незабравими шоу-спектакли този декември!
Създаден 1945 г., за 78 години „Сухишвили“ изнася над 10 000 концерти на 5–те континента, в 88 държави, а публиката надхвърля 50 милиона души.
Ансамбълът поставя рекорд в „ Ла скала“, където публиката ги вика на бис 14 пъти! Сред най-големите почитатели на „Сухишвили“ са Сталин, Уинстън Чърчил, Елвис Пресли, Ив Монтан, Шарън Стоун, Пеле и др.

SENSHI 24
2024-12-07 18:30 | Дворец на културата и спорта – Варна, Дворец на културата и спорта - Варна, Варна, Bulgaria
Международната бойна галавечер ще се проведе на 7 декември във Варна
SENSHI 24 ще разтърси Варна с много екшън и мачове от най-високо ниво! Международната бойна арена ви очаква на 7 декември в зала „Конгресна“ на Двореца на културата и спорта във Варна, а началото на напрегнатите двубои е в 18:30 часа. Побързайте да запазите най-добрите места в залата за SENSHI 24 от сайта на Eventim.bg.
Публиката във Варна ще има възможност да се наслади на 11 зрелищни мача между силни бойци от 14 държави, сред които и пет от най-добрите български бойни машини. Елитни бойци от цял свят ще се изправят един срещу друг в борба за шампионските колани на SENSHI. Резервирайте своя билет за SENSHI 24 и подкрепете българите, които ще излязат на ринга: ММА боецът Деян Галинов, атрактивният Петър Стойков, кикбокс шампионът Огнян Мирчев, рекордьорът по победи във веригата Атанас Божилов и SENSHI Европейския шампион за 2023/2024 година Драгомир Петров, който на 7 декември ще защитава отново титлата си в категория до 70 кг.
Билетите за най-хубавите централни места на SENSHI 24 са почти изчерпани. Осигурете си място сега – купете своя билет от Eventim.bg и станете свидетели на епичните сблъсъци в морската столица на България – Варна!

Vienna Schonbrunn Orchestra
2024-12-11 19:00 | Дворец на културата и спорта – Варна, Дворец на културата и спорта - Варна, Варна, Bulgaria
Коледен концерт на Виена Шьонбрун Оркестра / ВАРНА – Дворец на Културата и Спорта / 11.12.2024
Магията на коледния дух на Виена пристига отново в България! Романтиката на имперската австрийска столица ще завладее ВАРНА на 11. Декември в Двореца на Културата и Спорта. По традицията на новогодишните виенски концерти са доминирани от пройзведенията на династията Щраус. Точно такава е музикалната програма, която ще ни поднесе един от най-реноминарите оркестри в света – Оркестъра на Двореца Шьонбрун – Виена.
Прецизно поднесената програма, качествен звук и виртуозни изпълнения, достойни за една истинска Виенска приказка – това е малка част от вълнуващия празничен концерт, който ни очаква!
Световноизвестният виенски оркестър на двореца “Шьонбрун” ще гостува в Пловдив, Варна, Шумен, Велико Търново, Русе и София.

Аладин - 1001 нощ на лед
2024-12-17 18:00 | Дворец на културата и спорта – Варна, Дворец на културата и спорта - Варна, Варна, Bulgaria
„Аладин – 1001 нощ на лед“ е театрално-цирково представление на лед, чийто сюжет и хореография са базирани на световноизвестните приказки на неповторимата разказвачка Шехерезада. Зрителите ще видят приключенията на смелия юноша Аладин намерил вълшебна лампа; приказката за Али Баба и 40-те разбойници; морският пътешественик Синдбад Мореплавателят, както и други приказки, всяка от които има свой морален и поучителен смисъл.
Майсторството на артистите от ледения жанр и енергията на пързалянето с кънки, съчетавано с модерна хореография, и в комбинация с тематични декори с видео-инсталации ще пренесат зрителите в епохата на Древния Изток.
Във всяка сцена артистите от цирковите жанрове върху лед ще покажат своите умения: акробати, изпълняващи сложни паралелни салта; въздушни акробати, летящи над ледената арена, жонгльори на обръчи и, разбира се, майсторите на един от най-красивите спортове и изкуства – фигурното пързаляне, ще създадат атракционна атмосфера.
Семейно шоу подходящо за деца 4+
Децата до 7 години, придружени от възрастен, са с осигурен безплатен вход и без право на място.

VIENA MAGIC by Russell McGregor & Johann Strauss
2024-12-19 20:00 | Дворец на културата и спорта – Варна, Дворец на културата и спорта - Варна, Варна, Bulgaria
Vienna Magic – Националното коледно турне на известните Ръсел МакГрегър & Йохан Щраус ансамбъл се завръща в България!
За трета поредна година прочутите музиканти Ръсел МакГрегър и Йохан Щраус ансамбъл се завръщат в България с вълшебен коледен спектакъл – националното турне „Vienna Magic”. Вдъхновен от легендарните концерти на Йохан Щраус, това невероятно събитие ще представи камерна оркестра, сопран, тенор и балет, които ще ви понесат на крилете на виенския валс.
Спектакълът ще бъде обогатен с присъствието на специални гости: сопраното Елизабет Вимер и българския тенор Кристиан Христов. Ръсел МакГрегър, диригентът на оркестъра, споделя, че въпреки младостта си, Кристиан притежава зрял и обещаващ глас с блестящо бъдеще. Балетът ще допълни това изключително представление, създавайки феерична атмосфера, изпълнена с елегантност и емоция, идеална за празничния сезон.
За незабравимо преживяване побързайте да закупите билети! Първите 200 билета са на цени early bird, с 20% отстъпка за първите седмици от продажбата. Не пропускайте шанса да изживеете магията на Коледа с любимите си хора в един приказен спектакъл. Билетите са ограничени, затова купете сега, докато са намалени, и си осигурете място.

КВАЛИФИКАЦИЯ ЗА ЕП ПО ХАНДБАЛ ЗА МЪЖЕ
2025-01-10 16:00 - 18:30 | Дворец на културата и спорта – Варна, Дворец на културата и спорта - Варна, Варна, Bulgaria
Европейско първенство по хандбал – Първи ден (10 януари 2025 г.)
На първия ден от Европейското първенство по хандбал във Варна ще станем свидетели на две вълнуващи срещи. Започваме с мача между Великобритания и Малта, който ще се проведе от 16:00 часа, последван от двубоя между Кипър и България, който ще започне в 18:30 часа. Подкрепете националния ни отбор и се насладете на динамичен хандбал!

16:00 | GBR – MLT
18:30 | CYP – BUL

КВАЛИФИКАЦИЯ ЗА ЕП ПО ХАНДБАЛ ЗА МЪЖЕ
2025-01-11 16:00 - 18:30 | Дворец на културата и спорта – Варна, Дворец на културата и спорта - Варна, Варна, Bulgaria
Европейско първенство по хандбал – Втори ден (11 януари 2025 г.)
Вторият ден от състезанието предлага още две оспорвани срещи. В 16:00 часа ще се изправят Кипър и Великобритания, а веднага след тях, в 18:30 часа, ще се състои мачът между България и Малта. Заповядайте, за да подкрепите отбора на България в този решаващ етап от първенството!
16:00 | CYP – GBR
18:30 | BUL – MLT

КВАЛИФИКАЦИЯ ЗА ЕП ПО ХАНДБАЛ ЗА МЪЖЕ
2025-01-12 14:00 - 16:30 | Дворец на културата и спорта – Варна, Дворец на културата и спорта - Варна, Варна, Bulgaria
Европейско първенство по хандбал – Трети ден (12 януари 2025 г.)
Финалният ден на първенството ще бъде белязан от последните две срещи, които ще определят крайното класиране. В 14:00 часа ще се срещнат Малта и Кипър, а големият финал на деня ще бъде двубоят между България и Великобритания, който започва в 16:30 часа. Не пропускайте кулминацията на това зрелищно спортно събитие!

14:00 | MLT – CYP
16:30 | BUL – GBR
